proxectonos/corpus_dominio_legal_administrativo_tmp huggingface dataset:
07/02/2012 | Administración LocalMunicipal
Muros
Aprobación inical da modificación da Ordenanza reguladora do prezo público polo uso das instalacións da piscina cuberta municipal

O Pleno da Corporación do Concello de Muros, na sesión celebrada o 30 de xaneiro de 2012, resolveu aprobar inicialmente a modificación da Ordenanza reguladora do prezo público polo uso das instalacións da piscina cuberta municipal. De conformidade co establecido polo art.17 do RD Lexislativo 2/2004, do 5 de marzo, aproba o texto refundido da Lei reguladora das facendas locais, sométese a información pública o expediente durante o prazo de 30 días hábiles mediante anuncio no taboleiro de editos do concello e no Boletín Oficial da Provincia (BOP) da Coruña. O prazo comezará a computarse desde o día seguinte ao de publicación deste anuncio no BOP. Durante o prazo de información pública os interesados poderán examinar o expediente e presentar as reclamacións e suxestións que estimen oportunas. Para o caso de non formularse reclamación ningunha, elevarase a definitivo o acordo de aprobación inicial, procedendo á publicación no BOP do acordo definitivo e do texto íntegro da modificación aprobada para a súa entrada en vigor. Muros, 31 de xaneiro de 2012. A Alcaldesa, Asdo.: Caridad González Cerviño.
07/02/2012 | Administración LocalMunicipal
Narón
Citación por comparecencia

Tendo en conta o establecido na Lei 9/2002, de 30 de decembro, de ordenación urbanística e protección do medio rural de Galicia e na Ordenanza Xeral de Limpeza, Capítulo IV, artigo 28, comunícaselle aos titulares das parcelas que se relacionan no anexo; (cumprindo así o establecido no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común); que se iniciou expediente de orde de execución para o cumprimento do artigo 9.1 da Lei 9/2002 de 30 de decembro, de ordenación urbanística e protección do medio rural de Galicia, para a execución dos traballos de limpeza precisos nas parcelas da súa propiedade, por razóns de seguridade, salubridade, ornato público e habitabilidade. Compre advertir aos propietarios das parcelas de que contan cun prazo de 10 días hábiles, contados a partir do día seguinte ao da publicación deste anuncio no Boletín Oficial da Provincia, para formular cantas alegacións, documentos ou información estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de tala dos arbores e limpeza dos terreos. Narón, 19 de xaneiro de 2012 O Alcalde Xosé M. Patricia Anne Sena Craiu
07/02/2012 | Administración LocalProvincial
Deputación Provincial da Coruña
Intervención Xeral
Subvencións concedidas no 4º trimestre 2011 aos concellos da provincia para investimentos culturais (202A) Convocatoria 2011

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/10/2011 ata 31/12/2011 As subvencións outorgadas imputáronse á partida 0601/334A/76201 do presuposto provincial. O importe total das subvencións outorgadas foi de 18.994,00 euros, e distribuíuse conforme ó seguinte detalle: A Coruña, 24 de Xaneiro de 2012 O/A presidente/a O/A Secretario/a Valerio Belloto Martinez de Guereñu Maryluz Brabezo Marias
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente número 76/07

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar o día martes, 20 de marzo de 2012, ás 12:00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de BERGONDO, aos pagos dos prezo xustos e xuros, por expropiación e imposición de servidumes de paso da liña eléctrica LMTS. CTC. RBT. MARIÑAN II, (expte. n° 76/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 18 de xaneiro de 2012 A xefa territorial Por vacante O xefe do servizo de administración industrial Art.39.3 Decreto 324/2009 (DOG n° 117 do 17/06/2009) Andreea Claudia David Graham Iliuta Reyne
07/02/2012 | Administración LocalMunicipal
Ribeira
Corrección erros anuncio publicado no BOP nº 7 de data 11/01/2012

Faise constar expresamente que as modificacións aprobadas entrarán en vigor o día 1 de xaneiro de 2011. De conformidade co establecido no artigo 19.1 do Real Decreto Lexislativo 2/2004 e artigos 10, 25 e 46 da Lei 29/1988, de 13 de xullo, Reguladora da Xurisdición Contencioso-Administrativa, contra o presente acordo os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio. Riveira, a 16 de xaneiro de 2012. O ALCALDE D. Manuel Ruiz Rivas
07/02/2012 | Administración LocalProvincial
Deputación Provincial da Coruña
Intervención Xeral
Subvencións concedidas no 4º trimestre 2011 ás entidades da provincia para investimentos deportivos (104A). Convocatoria 2011

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/10/2011 ata 31/12/2011 As subvencións outorgadas imputáronse á partida 0601/341A/781 do presuposto provincial. O importe total das subvencións outorgadas foi de 96.890,91 euros, e distribuíuse conforme ó seguinte detalle: A Coruña, 24 de Xaneiro de 2012 O/A presidente/a O/A Secretario/a Chunling Nistoroiu Castagnola
07/02/2012 | Administración LocalMunicipal
Arzúa
Anuncio de axudas non nominativas concedidas durante o ano 2011

Dándolle cumprimento ao disposto no artigo 18 da Lei 38/2003, do 17 de novembro, xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, faise pública a relación de subvencións non nominativas, de importe superior a 3000 euros, concedidas durante o ano 2011 ás entidades para promoción de actividades educativas, actividades culturais e actividades educativas, segundo a convocatoria deste Concello publicada no B. O. P. Arzúa, 17 de xaneiro do 2011. O alcalde Asdo.-José Luis García López
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 167/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: Adecuación L. M. T., C. T. O Castro. Situación: concello de Sada. Características Técnicas: Liña de media tensión subterránea a 15/20 kV cunha lonxitude de 0,037 km, coa orixe en paso aéreo subterráneo a realizar en apoio n° 24/1 proyxectado a intercalar na L. M. T. SAD-713, tramo na derivada ao C. T. O Castro e final en C. T. O Castro a reformar, en condutor RHZ1-20L-12/20 kv 3(1x95 Al). Centro de transformación non prefabricado O Castro a reformar, cunha potencia de 250 kVA e relación de transformación de 15.000/400-230 V. Concello de Sada. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de xaneiro de 2012 A xefa territorial Por vacante O xefe do servizo de Administración Industrial Artigo 39.3 Decreto 324/2009 (DOG n° 117 do 17.06.2009) Ekhiotz Loiola Cernicharo
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 529/07. Expropiación

Resolución do 18 de xaneiro de 2012, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar o día martes, 06 de marzo de 2012, ás 11.30 horas, para que o pagador da entidade beneficiaria “ELECTRA DEL JALLAS, S. A”, proceda, nas oficinas da Casa Consistorial de OUTES, aos pagos do prezo xusto e xuros, por expropiación e imposición de servidumes de paso da liña eléctrica LMTS, CT, RBT TAVILO (expte. n.° 529/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 18 de xaneiro de 2012. A xefa territorial Por vacante O xefe do Servizo de Administración Industrial Art.39.3 Decreto 324/2009 (DOG n.º 117, do 17/06/2009) Yisela Melen Vahl
07/02/2012 | Administración LocalMunicipal
Muros
Exposición pública de licenza de actividade sometida a avaliación de incidencia ambiental, en relación a ampliación do cemiterio parroquial de Santo Estevo de Abelleira

D. Leoncio Jesus Naghmouch Berthier en nome do arzobispado de Santiago de Compostela, solicita licenza para ampliación do cemiterio parroquial de San Estevo de Abelleira, nunha parcela de 1.755 m2 anexa ó actual cemiterio, situado no lugar de Priegue, parroquia de Abelleira, con suxeición ao anteproxecto técnico elaborado polos arquitectos D. Xavi Gonzalez Casallo Pedrell e Nahomi Brian Antonio Garcia Gutierrez Cortiña, visado polo Colexio Oficial de Arquitectos de Galicia o 7 de xullo de 2011 (expt.382/11). De conformidade co artígo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles -que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia- coa finalidade de que durante a mesma poidan examinar o expediente, no servizo de urbanismo deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Muros, 18 de xaneiro do 2012 A ALCALDESA, Asdo./ Caridad González Cerviño
07/02/2012 | Administración LocalMunicipal
Narón
Licenza

JOSE GEOVANNY BROOK EL YAZIJIXXXXXXXXX, licenza municipal para acondicionar-ampliar un local para destinalo a actividade de centro de ocio infantil, emplazado na R/ Cataluña n° 23-25-b, cumplindo co disposto no art.36 apartado a) n° 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de DEZ DIAS hábiles -que comenzará a contarse dende o seguinte ó da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón 25 de xaneiro do ano 2012 O SECRETARIO XERAL Asdo.- ALFONSO DE PRADO FERNANDEZ-CANTELI
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 234/1996

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: anexo 1 L. M. T. S., C. T. avda. Mahía, 59. Situación: concello de Ames Características Técnicas: Liña eléctrica subterránea de media tensión a 20 kV, de 70 m de lonxitude, coa orixe na LMT a CT trav. Peregrina, 4 en condutor RHZ1 12/20 Kv 3(1X150 Al), e final no CT Cancela. Cento de transformación non prefabricado cunha potencia de 1000 kVA e unha relación de transformación 20.000/400-230 V. Concello de Ames. Todas aquelas persoas ou entidades que se consideren afectadas podarán examinar o expediente e presentar as súas alegacións nesta xefatura territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 19 de xaneiro de 2012 A xefa territorial Por vacante O xefe do servizo de Administración Industrial Artigo 39.3 Decreto 324/2009 (DOG n° 117 do 17.06.2009) Hinda Puruncajas Juega
07/02/2012 | Administración LocalMunicipal
Porto do Son
Aprobación do padrón fiscal de recollida de lixo do ano 2012

D. José Luis Oujo Pouso, alcalde-presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985, do 2 de abril, reguladora das bases de réxime local. RESOLVE: PRIMEIRO.–Aprobar o padrón fiscal de recollida de lixo do ano 2012, por un importe total de: 456.845,90 € (CATROCENTOS CINCUENTA E SEIS MIL OITOCENTOS CORENTA E CINCO EUROS CON NOVENTA CÉNTIMOS), segundo o seguinte detalle: Recollida do lixo correspondente ó ano 2012, por un importe total de: 456.845,90 euros (catrocentos cincuenta e seis mil oitocentos corenta e cinco euros con noventa céntimos), desglosados nos seguintes conceptos: Taxa de contenedores: 385,23 euros (trescentos oitenta e cinco euros, con vinte e tres céntimos). Taxa de recollida do lixo: 456.460,67 (catrocentos cincuenta e seis mil catrocentos sesenta euros con sesenta e sete céntimos). E que comeza por A Parada S. C. e remata por Zoilo Romero, Sandra Marisa Acasuso Erimo, sendo o número total de recibos de 5332 (cinco mil trescentos trinta e dous). Dito padrón expoñerase ó público polo prazo de quince días hábiles, a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. Establecerase o prazo de cobro en período voluntario das débedas, que será único e abranguerá o prazo de dous meses, contados a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. Darase conta deste acordo á Tesourería, Recadación e Intervención municipais para que se proceda ao cobramento dos mencionados padróns segundo o procedemento legalmente establecido. Porto do Son, 23 de xaneiro de 2012. O alcalde Asdo. José Luis Oujo Pouso
07/02/2012 | Administración LocalMunicipal
Cedeira
Incoación de expedientes para baixa de oficio no padrón municipal de habitantes (menores de idade)

Incoación de expedientes para baixa de oficio no padrón municipal de habitantes (menores de idade) Resolución da Alcaldía núm.29, do 27.01.2012 Tendo coñecemento esta Alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícaselles que: – Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado regulamento. – Intentada a notificación individual non se puido levar a cabo por descoñecemento do seu domicilio actual. – Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística do Concello sito na rúa Real, 15, de luns a venres en horario de 9.00 a 14.00 horas. Cedeira, 27 de xaneiro de 2012. O alcalde Leopoldo Rubido Ramonde
07/02/2012 | Otras Entidades y Anuncios ParticularesDiversos
Convocatoria de xunta xeral de usuarios de augas de Merelle, Abelendo e Meixonfrío

José Manuel Romero Suárez, con D. N. I.XXXXXXXXX e domicilio no lugar de Merelle, n.°2, parroquia de Tállara, concello de Lousame (A Coruña). CONVOCATORIA Convoco a tódolos usuarios de augas da traída para usos domésticos do lugar de Merelle, Abelendo e Meixonfrío a unha xunta xeral co fin de constituírse en comunidade de usuarios de augas. Dita reunión terá lugar o día 25 de febreiro de 2012, ás 16.00 horas en primeira convocatoria e ás 16.30 horas en segunda convocatoria, no centro social “As Landeiras”. Orde do día: 1.–Formar unha relación nominal de usuarios con expresión do caudal que cada un pretenda utilizar e acordar as bases as que, dentro da lexislación vixente, han de axustarse os proxectos de ordenanzas e regulamentos polos que se rexerá a comunidade de usuarios.2.–Nomeamento da comisión encargada de redactar os proxectos de ordenanzas e regulamentos, e o seu presidente.3.–Rogos e preguntas.
07/02/2012 | Administración LocalMunicipal
Muros
Exposición pública de licenza de actividade sometida a avaliación de incidencia ambiental, en relación a ampliación do cemiterio parroquial de Louro

D. Andres Manuel Badosa Ceder, cura párroco de Santiago de Louro, solicita licenza para ampliación do cemiterio parroquial de Louro, nunha parcela de 736,70 m 2 próxima ó actual cemiterio, situado na parroquia de Louro, con suxeición ao anteproxecto técnico elaborado polo arquitecto D. Rafael Gustavo Jabbouri Leaños, visado polo Colexio Oficial de Arquitectos de Galicia o 7 de xullo de 2011 (expt.390/11). De conformidade co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles -que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia- coa finalidade de que durante a mesma poidan examinar o expediente, no servizo de urbanismo deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Muros, 19 de xaneiro do 2012 A ALCALDESA, Asdo./ Caridad González Cerviño
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 309/2011

Ós efectos previstos na Lei 54/1997 do 27 de novembro (BOE n 285), do sector eléctrico, e no título VII do Real decreto 1955/2000, de 1 de decembro (BOE n° 310), polo que se regulan as actividades de transporte, distribución, comercia-lización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se describe: Solicitante: Electra del Jallas, S. A. Enderezo Social: Pza. de Constitución, 17, 15270 – Cee (A Coruña). Denominación: L. M. T. S. ao C. S. de Tal de Abaixo – Seixal. Situación: Muros. Características Técnicas: Liña eléctrica de media tensión subterránea a 20 kV, de 735 m de Ionxitude dende a L. M. T. A. ao C. T. Tras da Costa (expediente 50713), en condutor RHZ1, ata C. S. tal de Abaixo – Seixal, obxecto doutro proxecto, a instalar polo cliente. Concello de Muros. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 20 de xaneiro de 2012 A xefa territorial Por vacante O xefe do servizo de Administración Industrial Artigo 39.3 Decreto 324/2009 (DOG n° 117 do 17.06.2009) Monica Josefina Purdoiu Siso
07/02/2012 | Administración LocalMunicipal
Arzúa
Exposición pública padróns auga

Confeccionado e aprobado o padrón de suxeitos pasivos en concepto de taxa por subminstración de auga, conservación de contadores e acometidas, correspondente ao primeiro bimestre de facturación do 2012; así como taxa por rede de sumidoiros; procédese á notificación colectiva ao amparo do artigo 102.3 da Lei Xeral Tributaria, dispoñendo un prazo de quince días hábiles a contar dende o día seguinte ao da publicación do presente anuncio, para que os lexítimos interesados aleguen o que estimen oportuno. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, ante o órgano que dictou o acto. O prazo de ingreso voluntario das débedas correspondentes ao primeiro bimestre do 2012 será de dous meses dende a publicación do presente anuncio no BOP. Transcorrido dito prazo sen que se efectuase o ingreso, as débedas serán esixidas pola vía de constrinximento e devengarán o recargo de constrinximento, xuros de mora e demáis costas que se produzan. Transcorrido o prazo máximo dun mes dende a interposición do recurso sen que recaera resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xuzgado contencioso administrativo. Arzúa, 31 de xaneiro do 2012 O alcalde Asdo. José Luis García López
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 147/07. Expropiación

Resolución do 18 de xaneiro de 2012, da Xefatura Territorial da Consellería de Eonomía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar o día xoves, 08 de marzo de 2012, ás 11.00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda, nas oficinas da Casa Consistorial de VALDOVIÑO, aos pagos do prezo xusto e xuros, por expropiación e imposición de servidumes de paso da liña eléctrica LMT, CT, RBT BEDOXA (expte. n.° 147/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 18 de xaneiro de 2012. A xefa territorial Por vacante O xefe do Servizo de Administración Industrial Art.39.3 Decreto 324/2009 (DOG n.º 117, do 17/06/2009) Josep Andreu Fissourou Fadal
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente número 78/07

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar o día xoves, 15 de marzo de 2012, ás 11:30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de MOECHE, aos pagos dos prezo xustos e xuros, por expropiación e imposición de servidumes de paso da liña eléctrica LMTA. CTI. RBTA. CARRACEDO, (expte. n° 78/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 18 de xaneiro de 2012 A xefa territorial Por vacante O xefe do servizo de administración industrial Art.39.3 Decreto 324/20019 (DOG nº 117 do 17/06/2009) Silvia Antonia Alberni Roncea
07/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.30049 Mª Carmen Ares Rego e Francisco Ares Pérez. Aranga

Dª MIREN YOSUNE JELLOULI GIGATO e D. FRANCISCO ARES PÉREZ, con N. I. F.: XXXXXXXXX e XXXXXXXXX respectivamente, solicitan de Augas de Galicia un caudal de 0,0825 l/s de augas do manancial na Parcela 363, Polígono 46 en Montes dos Caínzos - Cambás T. M. de Aranga e con destino a uso doméstico (5 persoas) e gandeiro (49 cabezas de gando). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.30049. As características do aproveitamento son: SOLICITANTES: Dª MIREN YOSUNE JELLOULI GIGATO e D. TING UÑAC, RUBEN DOMINGO: 0,0825 l/s DESTINO: uso doméstico (5 persoas) e gandeiro (49 cabezas de gando) ORIXE: manancial na Parcela 363, Polígono 46 LUGAR: Montes dos Caínzos - Cambás T. M.: Aranga. As obras consisten na captación das augas dun manancial mediante arqueta de formigón de 1 m de diámetro ata un depósito de 6.500 litros. Dende este depósito a condución discorre a través de diversas parcelas e a carón de pistas ata a vivenda do solicitante e establo. A condución atravesaría as seguintes parcelas: Parcela 32 polígono 46, parcela 36 polígono 46 e parcela 308 polígono 47. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Aranga, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 26 de xaneiro de 2012 A Xefa da Área de Autorizacións e Concesións. Zona Galicia Norte Zulima Larizgoitia Donciu
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 74/07. Expropiación

Resolución do 18 de xaneiro de 2012, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día martes, 13 de marzo de 2012, ás 11.30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda, nas oficinas da Casa Consistorial DAS PONTES DE GARCÍA RODRÍGUEZ, aos pagos do prezo xusto e xuros, por expropiación e imposición de servidumes de paso da liña eléctrica LMTA, CTI, RBTA OS CURRÁS (expte. n.° 74/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 18 de xaneiro de 2012. A xefa territorial Por vacante O xefe do Servizo de Administración Industrial Art.39.3 Decreto 324/2009 (DOG n.º 117, do 17/06/2009) Borja Jose Culpian Sanchez Garnica
07/02/2012 | Administración LocalProvincial
Deputación Provincial da Coruña
Intervención Xeral
Subvencións concedidas no 4º trimestre 2011 ás entidades da provincia para actividades de deporte federado (105A). Convocatoria 2011

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/10/2011 ata 31/12/2011 As subvencións outorgadas imputáronse á partida 0601/341A/481 do presuposto provincial. O importe total das subvencións outorgadas foi de 49.686,39 euros, e distribuíuse conforme ó seguinte detalle: A Coruña, 24 de Xaneiro de 2012 O/A presidente/a O/A Secretario/a Alvaro Cesar Corrillero Stankovic
07/02/2012 | Administración LocalMunicipal
Cedeira
Incoación de expedientes para baixa de oficio no padrón municipal de habitantes

Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estadística do Concello sito na rúa Real, 15 de luns a venres en horario de 9:00 a 14:00 horas. Cedeira, 27 de xaneiro de 2012 O alcalde Leopoldo Rubido Ramonde
07/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 160/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: Adecuación L. M. T., C. T. Oza Ponte. Situación: concello de Oza dos Ríos. Características Técnicas: Liña de media tensión subterránea a 15/20 kV cunha lonxitude de 0,028 km, coa orixe e final en empalmes en L. M. T. S. BEG-706 entre C. T Castiñeiro e C. T. Travesa realizando entrada e saída no C. T. C. proxectado, en condutor RHZ1-20L-12/20 kv 3(1x240 Al). Centro de transformación non prefabricado Oza Ponte, cunha potencia de 630 kVA e unha relación de transformación de 15.000/400-230 V. Proxectase ademais a reparación da caseta de obra civil, retirada da porta exterior e realizar foso de recollida de aceite. Concello de Oza dos Ríos. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de xaneiro de 2012 A xefa territorial Por vacante O xefe do servizo de administración Industrial Artigo 39.3 Decreto 324/2009 (DOG n° 117 do 17.06.2009) Dumitru Iulian Diadie Ruiz de Zarate
13/02/2012 | Administración LocalMunicipal
Santiago de Compostela
Persoal
Modificación da relación de postos de traballo para adaptala á modificación do cadro de persoal do ano 2011

ANUNCIO A Xunta de Goberno Local, na sesión que tivo lugar o 9 de febreiro de 2012, aprobou a modificación da relación de postos de traballo para adaptala á modificación do cadro de personal do ano 2011. As modificacións acordadas son as seguintes: Na ÁREA I. ÓRGANOS DE GOBERNO, ADMINISTRACIÓN XERAL E RÉXIME INTERIOR inclúese un novo epígrafe denominado: 12. ASISTENCIA XURÍDICA/ECONÓMICA, no que se ubican 3 postos de traballo denominados: secretario/a de apoio, reservado a funcionarios de habilitación de carácter estatal de categoría superior, interventor/a de apoio reservado a funcionarios de habilitación de carácter estatal de categoría superior e tesoureiro/a de apoio, subescala intervención tesourería, a proveer todos eles mediante o sistema de libre designación. As retribucións serán as correspondentes ao nivel 30 de complemento de destino e complemento específico correspondente ao 28. Na Área VII. MOBILIDADE E SEGURIDADE CIDADÁ desaparece o posto de traballo de director/a da área. Contra a presente acordo que esgota a vía administrativa poderán os interesados interpoñer recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses, contados a partir do día seguinte ao da súa publicación, de conformidade cos artigos 46 e 48.1. a da Lei 29/1998, do 13 de xullo, da xurisdicción contencioso-administrativa. Sen prexuízo do anterior, os interesados poderán interpoñer recurso potestativo de reposición no prazo dun mes perante o órgano que o ditou. Neste caso non se poderá interpoñer o recurso contencioso-administrativo indicado en tanto non recaia resolución expresa ou presunta do recurso administrativo de reposición, ao abeiro dos artigos 116 e seguintes da Lei 30/1992, do 26 de novembro. Santiago de Compostela, 9 de febreiro de 2012. O alcalde Gerardo Conde Roa
13/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 12/2012

Resolución do 25 de xaneiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de A Coruña (expediente IN407A 12/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. lugar do Loureiro. Situación: concello da Coruña. Características técnicas: Liña eléctrica de media tensión subterránea, a 15/20 kV, cunha lonxitude de 0,318 km, coa orixe e final na L. M. T. S. SPV-701 tramo entre o C. T. Loureiros (expediente 52.850) e o C. T. Entrecasas (expediente 302/2006), en condutor tipo RHZI-OL-3x1x240 mm 2. Centro de transformación en edificio, cunha potencia de 400 kVA e relación de transformación de 15.000/400-230 V. Concello da Coruña. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 25 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Carla Luisa Epuras Rossetti
13/02/2012 | Administración LocalMunicipal
Teo
Anuncio de licitación

A Xunta de Goberno Local na súa sesión do 6 de febreiro de 2012 acordou aprobar o expediente de contratación, así como os pregos de cláusulas administrativas particulares e de prescripcións técnicas para a contratación, mediante procedemento aberto (con varios criterios de valoración) e tramitación urxente, do servizo de axuda no fogar do Concello de Teo, de acordo co seguinte cadro de características: DENOMINACIÓN: servizo de axuda no fogar. · Prezo ordinario: 13,00 €/hora, IVE excluído · Prezo extraordinario: 13,50 €/hora, IVE excluído CLASIFICACIÓN: non se esixe. GARANTÍA PROVISIONAL: non se esixe. GARANTÍA DEFINITIVA: 5 % do importe total do contrato (IVE excluído). DURACIÓN DO CONTRATO: 2 anos, prorrogable por anos ata un máximo de 4 anos, incluídas as prórrogas. INFORMACIÓN: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.concellodeteo.com). PROPOSICIÓNS: poderanse presentar no Rexistro Xeral do Concello, en horario de nove a catorce horas, durante o prazo de 8 días naturais, contados desde ó seguinte ó do último anuncio da licitación que se publique no Boletín Oficial da Provincia ou no Perfil do Contratante. GASTOS DOS ANUNCIOS: os gastos de publicación do presente anuncio serán a conta do adxudicatario ata un máximo de 1.500 euros. Máis información na Secretaría Xeral do Concello de Teo, teléfono 981 815 700. Teo, 8 de febreiro de 2012. O alcalde, Martiño Noriega Sánchez
13/02/2012 | Administración LocalMunicipal
Ferrol
Facenda e Patrimonio
Aprobación provisional do IBI de 2012

EDICTO O Excmo. Concello Pleno, na súa sesión de data 26/01/2012, adoptou provisionalmente o acordo seguinte: 1.–Aprobar provisionalmente a modificación da Ordenanza fiscail reguladora do tributo do ano 2012 que se relaciona a continuación: ORDENANZA FISCAL REGULADORA DO IMPOSTO DE BENS INMOBLES. Os presentes acordos provisionais quedarán expostos ó público polo prazo de trinta días hábiles, contados a partir do día seguinte da publicación deste edicto no Boletín Oficial da Provincia, co fin de que os interesados poidan examinar o expediente e presentar as reclamacións que consideren oportunas. No caso de que non se presenten reclamacións no prazo sinalado, os acordos adquirirán carácter definitivo. Ferrol, O alcalde Asdo.: José Manuel Rey Varela
13/02/2012 | Administración LocalMunicipal
Santiso
Información pública das contas xerais dos exercicios de 2009 e 2010

Formuladas e rendidas as contas xerais dos orzamentos correspondentes ós exercicios 2009 e 2010, expóñense ó público, xunto co informe da Comisión Permanente Especial de Contas de data 07/02/2012, durante o prazo de 15 días, contados a partir da publicación do presente edicto no Boletín Oficial da Provincia, durante os cales, e oito máis, os interesados poderán presentar as reclamacións, reparos e observacións que estimen oportunas, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Santiso, 8 de febreiro de 2012 O ALCALDE Asdo.: Fernando Suárez Cortiñas
13/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 325/2011

Resolución do 25 de xaneiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Carballo (expediente IN407A 325/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación C. T. Instituto. Situación: concello de Carballo. Características técnicas: Adecuación e reforma do centro de transformación Instituto non prefabricado (expediente 27.176), instalación de dous transformadores de 630 kVA e relación de transformación de 15.000/400-230 V. Concello de Carballo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 25 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Amparo Antonia Badiaga Osuch
13/02/2012 | Administración LocalMunicipal
Mesía
Aprobación do padrón das taxas polo servizo de abastecemento de auga correspondente ao cuarto trimestre de 2011

En data 9 de febreiro de 2012 o sr. alcalde ditou o decreto nº 28/2012 que literalmente se transcribe: “Visto o Padrón fiscal da taxa polo servizo de abastecemento de auga correspondente ao 4.º trimestre do 2011, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga correspondente ao cuarto trimestre de 2011. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Aprobar o prazo de cobramento en período voluntario, que abranguerá dende o 1 de marzo ó 30 de abril de 2011. Transcorrido o mesmo procederase a esixir os xuros de mora e os recargos que legalmente procedan. Cuarto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 9 de febreiro de 2012. O alcalde – presidente, D. Mariano Iglesias Castro.